लीबिया के खिलाफ प्रतिबंध लगाने पर विचार : अमेरिका  
लीबिया में सरकार विरोधी प्रदर्शनकारियों का दमन रोकने के लिए अमेरिका लीबिया पर प्रतिबंध लगाने पर विचार कर रहा है।
लीबिया में सरकार विरोधी प्रदर्शनकारियों का दमन रोकने के लिए अमेरिका लीबिया पर प्रतिबंध लगाने पर विचार कर रहा है। अमेरिकी विदेश मंत्रालय के प्रवक्ता पीजे क्राउले ने कहा, "हम लीबिया के खिलाफ कई द्विपक्षीय और बहुपक्षीय कदम उठा सकते हैं। प्रतिबंध लगाए जाने पर भी विचार किया जा रहा है।"  अमेरिका और अन्य देशों ने पिछले दिनों लीबिया के तानाशाह मुअम्मार गद्दाफी द्वारा सरकार विरोधी प्रदर्शनकारियों के दमन की निंदा की है। लीबिया में अब तक सैकड़ों प्रदर्शनकारियों को मार दिया गया है और गद्दाफी ने मंगलवार को जारी बयान में इस्तीफा देने से इनकार कर दिया है।